……….………(sz.) napirend

Előterjesztve:Kerületfejlesztési és Településüzemeltetési Bizottsághoz

**E L Ő T E R J E S Z T É S**

**a Képviselő-testület 2019. január 29-i rendes ülésére**

**Tárgy:** Javaslat a Budapest Főváros II. Kerületi Önkormányzat Képviselő-testületének a partnerségi egyeztetés szabályairól szóló 6/2017.(II.24.) önkormányzati rendelet módosítására

**Készítette:** Trummer Tamás főépítész

**Egyeztetve:** Dankó Virág alpolgármester

**Látta:** dr. Szalai Tiborjegyző

dr. Murai Renáta jegyzői igazgató

*A napirend tárgyalása zárt ülést nem igényel*

**Tisztelt Képviselő-testület!**

A Képviselő-testület 2017. februárjában megalkotta a *partnerségi egyeztetés szabályairól* szóló 6/2017.(II.24.) önkormányzati rendeletet (továbbiakban: Partnerségi rendelet). A Partnerségi rendelet a *településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm. rendelet (a továbbiakban: TRK.) VI. fejezet 21. pont 29.§-a és 29/A §-aival („A partnerségi egyeztetés”) összhangban készült el.

A *településtervezéssel és településrendezéssel összefüggő kormányrendeletek módosításáról szóló 217/2018.(XI.27.) Korm. rendelet* (a továbbiakban: Korm. rendelet) módosította a TRK. 29/A. §-át, így már másodszor is szükségessé vált a Partnerségi rendelet ‑nek a magasabb szintű jogszabályi változás miatti módosítása.

A Korm. rendelet (vissza)szigorította a partnerségi egyeztetés szabályait, így a munkaközi tájékoztató szakaszban minden eljárástípusban lakossági fórumot is szükséges tartani.

Kérem a Tisztelt Képviselő-testületet, fogadja el a partnerségi egyeztetés szabályairól szóló rendelet módosítását.

**A rendelet módosítása minősített többségű szavazati arányt igényel!**

Budapest, 2019. január 15.

**Dr. Láng Zsolt**

**polgármester**

|  |  |
| --- | --- |
| Budapest Főváros II. Kerületi Önkormányzat Képviselő-testületének 6/2017.(II.24.) önkormányzati rendelete a partnerségi egyeztetés szabályairól | Budapest Főváros II. Kerületi Önkormányzat Képviselő-testületének …../2019. (…. ….) önkormányzati rendelete a *partnerségi egyeztetés szabályairól* szóló 6/2017. (II.24.) önkormányzati rendelet módosításáról |
| **Jelenlegi szabályozás** | **Javasolt módosítás** |
|  | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Kormányrendelet 29.§-a alapján a következőket rendeli el: |
|  | **1.§** |
| **A R. 3.§ (6) bekezdése:** | 1. **Budapest Főváros II. Kerületi Önkormányzat Képviselő-testületének a partnerségi egyeztetés szabályairól szóló 6/2017. (II.24.) önkormányzati rendelet (a továbbiakban: R.) 3.§ (6) bekezdése helyébe a következő rendelkezés lép:** |
| „(6) A településfejlesztési dokumentumok, a településrendezési eszközök, a településképi arculati kézikönyv és a településképi követelmények véleményezési eljárása során — a TRK. előírásainak megfelelően — a Partnerek észrevételeiket, javaslataikat | „(6) A településfejlesztési dokumentumok, a településrendezési eszközök, a településképi arculati kézikönyv és a településképi követelmények véleményezési eljárása során — a TRK. előírásainak megfelelően — a Partnerek észrevételeiket, javaslataikat a Mellékletben rögzített határidők figyelembe vételével tehetik meg.” |
| a) új koncepció és stratégia készítésekor  aa) ha — az önkormányzati főépítész írásbeli véleménye alapján — indokolt az előzetes tájékoztatási szakasz, akkor a lakossági fórumtól számított 8 napon belül,  ab) a véleményezési szakaszban a lakossági fórumtól számított 15 napon belül,  b) meglévő koncepció és stratégia módosításakor a véleményezési szakaszban a közzétételtől számított 8 napon belül,  c) a településrendezési eszközök esetében  ca) teljes eljárásban mind az előzetes tájékoztatási szakasz mind a véleményezési szakasz tekintetében a lakossági fórumtól számított 8 napon belül,  cb) egyszerűsített eljárásban a véleményezési szakasz tekintetében a lakossági fórumtól számított 8 napon belül, |  |
| Budapest Főváros II. Kerületi Önkormányzat Képviselő-testületének 6/2017.(II.24.) önkormányzati rendelete a partnerségi egyeztetés szabályairól | Budapest Főváros II. Kerületi Önkormányzat Képviselő-testületének …../2019. (…. ….) önkormányzati rendelete a *partnerségi egyeztetés szabályairól* szóló 6/2017. (II.24.) önkormányzati rendelet módosításáról |
| **Jelenlegi szabályozás** | **Javasolt módosítás** |
| cc) tárgyalásos eljárásban a végső véleményezési szakasz kezdeményezése előtt a lakossági fórumtól — vagy a Kormány által rendeletben kihirdetett veszélyhelyzet esetén, a veszélyhelyzet következményeinek a felszámolása vagy a további veszélyhelyzet megelőzése miatti esetben a közzétételtől — számított 8 napon belül,  cd) állami főépítészi eljárásban a végső véleményezési szakasz kezdeményezése előtt közzétételtől számított 8 napon belül;  d) új településképi arculati kézikönyv és településképi rendelet készítése esetében mind az előzetes tájékoztatási szakaszban, mind a véleményezési szakaszban a lakossági fórumtól számított 8 napon belül  e) meglévő településképi arculati kézikönyv és településképi rendelet módosításakor a FELHÍVÁS közzétételétől számított 8 napon belül  tehetik meg. |  |
| **A R. 3.§ (7) bekezdése:** | 1. **A R. 3.§ (7) bekezdése helyébe a következő rendelkezés lép:** |
| (7) Az Önkormányzat a (6) bekezdés ca)-cc) és d) pontokban nevezett eljárásokban lakossági fórum szervezéséről illetve lebonyolításáról is gondoskodik. | „ (7) Az Önkormányzat a (6) bekezdésben nevezett eljárásokban lakossági fórum szervezéséről, illetve lebonyolításáról is gondoskodik.” |
|  | **2.§**  „Az R. Melléklete helyébe e rendelet Melléklete lép.” |
|  |  |
|  | **ZÁRÓ RENDELKEZÉSEK** |
|  | **3.§** |
|  | „Jelen rendelet a kihirdetését követő napon lép hatályba, és az azt követő napon törvény erejénél fogva hatályát veszti.” |

**Budapest Főváros II. Kerületi Önkormányzat Képviselő-testületének …../2019. (…. ….) önkormányzati rendelete a *partnerségi egyeztetés szabályairól* szóló 6/2017. (II.24.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Kormányrendelet 29.§-a alapján a következőket rendeli el:

**§**

1. Budapest Főváros II. Kerületi Önkormányzat Képviselő-testületének a *partnerségi egyeztetés szabályairól* szóló 6/2017. (II.24.) önkormányzati rendelete (a továbbiakban: R.) 3. § (6) bekezdése helyébe a következő rendelkezés lép:

*„(6) A településfejlesztési dokumentumok, a településrendezési eszközök, a településképi arculati kézikönyv és a településképi követelmények véleményezési eljárása során — a TRK. előírásainak megfelelően — a Partnerek észrevételeiket, javaslataikat a Mellékletben rögzített határidők figyelembe vételével tehetik meg.”*

1. Az R. 3. § (7) bekezdése helyébe a következő rendelkezés lép:

*„ (7) Az Önkormányzat a (6) bekezdésben nevezett eljárásokban lakossági fórum szervezéséről, illetve lebonyolításáról is gondoskodik.”*

**§**

Az R. Melléklete helyébe jelen rendelet melléklete lép.

**Záró rendelkezések**

**§**

Jelen rendelet a kihirdetését követő napon lép hatályba, és az azt követő napon törvény erejénél fogva hatályát veszti.

|  |  |
| --- | --- |
| **Dr. Láng Zsolt**  **polgármester** | **dr. Szalai Tibor**  **jegyző** |

**…/2019. (… . … .) önkormányzati rendelet Melléklete**

|  |  |  |  |  |
| --- | --- | --- | --- | --- |
| **A partnerségi egyeztetés szükségessége, a tájékoztatás módja a 314/2012. (XI.8.) Korm. rendelet 29/A. §-a szerint** | | | | |
| **Eljárás típusa** | | | **Előzetes tájékoztatás formája** | **Munkaközi tájékoztatás formája (az elkészült tervezet bemutatása)** |
| **Településfejlesztési Koncepció** | - | készítése | 3. § (1) bek. szerint | 3. § (1) bek. szerint |
| módosítása | - | 3. § (1) bek. c) és d) szerint |
| **Integrált településfejlesztési stratégia** | - | készítése | 3. § (1) bek. szerint | 3. § (1) bek. szerint |
| módosítása | - | 3. § (1) bek. c) és d) szerint |
| **Településrendezési eszköz** | teljes eljárás esetén | készítése | 3. § (1) bek. szerint | véleményezési szakaszban  3. § (1) bek. szerint |
| módosítása | 3. § (1) bek. szerint | véleményezési szakaszban  3. § (1) bek. szerint |
| egyszerűsített eljárás esetén | készítése | - | véleményezési szakaszban  3. § (1) bek. szerint |
| módosítása | - | véleményezési szakaszban  3. § (1) bek. szerint |
| tárgyalásos eljárás esetén (Nemzetgazdasági szempontból, vagy Képviselő-testület által kiemelt helyen) | készítése | - | végső véleményezési szakasz előtt 3. § (1) bek. szerint |
| módosítása | - | végső véleményezési szakasz előtt 3. § (1) bek. szerint |
| tárgyalásos eljárás esetén (Kormány által kihirdetett vészhelyzet esetén) | készítése | - | 3. § (1) bek. c) és d) szerint |
| módosítása | - | 3. § (1) bek. c) és d) szerint |
| állami főépítészi eljárás esetén | módosítása | -  - | záróvélemény megkérése előtt  3. § (1) bek. c) és d) szerint |
| **Településképi rendelet** | - | készítése | 3. § (1) bek. szerint | 3. § (1) bek. szerint |
| módosítása | - | 3. § (1) bek. c) és d) szerint |
| **Településképi arculati kézikönyv** | - | készítése | 3. § (1) bek. szerint | 3. § (1) bek. szerint |
| módosítása | - | 3. § (1) bek. c) és d) szerint |
| **Az Előzetes tájékoztató/Tervezet közzétételének határideje:**  A lakossági fórum időpontját megelőzően 8 nappal, a fent részletezett tájékoztatási forma szerint.  **Az észrevételek megtételének határideje a tájékoztatási forma szerint:**   * A 3. § (1) bek. esetén: a lakossági fórumtól számított 8 napon belül (kivéve: Településfejlesztési Koncepció és Integrált Településfejelsztési Stratégia munkaközi tájékoztató szakaszában, amely esetén 15 napon belül) * A 3. § (1) bek. c) és d) alkalmazásakor a közzétételétől számított 8 napon belül | | | | |

**INDOKOLÁS**

**Általános indokolás**

Jelen rendelet módosításával Budapest II. Kerületi Önkormányzat Képviselő-testülete eleget kíván tenni a magasabb szintű jogszabály módosítása miatt fennálló jogharmonizációs kötelezettségének.

Magyarország Alaptörvényének 32. cikk (2) bekezdése ad felhatalmazást a települési önkormányzatok Képviselő-testületének arra, hogy feladatkörében eljárva, törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkosson.

**1. §‑hoz**

A paragrafus a rendelet mellékletébe helyezi át a különböző eljárástípusokhoz és munkafázisokhoz rendelt tájékoztatási formák és határidők meghatározását.

1. **§‑hoz**

Melléklete a magasabb szintű jogszabályoknak való megfelelés, jogharmonizáció érdekében, a megfelelő helyeken módosul a tájékoztatási forma és a határidők tekintetében.

1. **§‑hoz**

Hatályba lépésről rendelkezik.